# data[].attributes.body
Roppant bottal
koppantottam,
szöcském csacskán
szökkent,
papnadrágban
kappant fogtam,
macskám fecskét
hökkent.

# data[].attributes.body
Derengett,
borongott,
merengett,
szorongott,
kerengett,
dorong ott,
de nem vett
korongot.

# data[].attributes.body
Körbe pörg e
görbe körte,
hat gödörbe,
vak tükörbe,
fürge ürge
sürg e zűrbe
őt gyötörd, te
rőt ökörke.

# data[].attributes.body
Szakállas sakál,
ha választ, csak áll.
S e nóta dacára
spenót a szakálla.

# data[].attributes.body
Szegénylegény e vén cserény
alatt,
elél, evén szerény lepény-
halat,
szeszély fején e szép kemény
kalap!
De félek én, mesém henyén
halad,
s felén e rémlegény belém
harap.

# data[].attributes.body
Zabra zebra, zsebre zabra,
habra rebbents, hevrencs babra,
ugra-bugra, zsupsz a sutra,
pulyka-húzta pudva-dudva,
lukba rúgva fúlt a kútba.

# data[].attributes.body
Volt egy legény, Cibere,
Volt néki egy szekere,
Hej Cibere, Cibere,
Hiányzott egy kereke.
Volt egy leány Dilinkó,
Muzsikája tilinkó,
Nem volt, csak fél kótája,
Félig szólt a nótája.
Nótáztak és döcögtek,
Leszálltak, meg fölültek,
Amerre csak kocogtak,
A népek mind kacagtak.

# data[].attributes.body
Fekete országot álmodtam én,
ahol minden fekete volt,
minden fekete, de nem csak kívül:
csontig, velőig fekete,
fekete, fekete, fekete.

Fekete ég és fekete tenger,
fekete fák és fekete ház,
fekete állat, fekete ember,
fekete öröm, fekete gyász,
fekete érc és fekete kő és
fekete föld és fekete fák,
fekete férfi, fekete nő és
fekete, fekete, fekete világ.

Áshatod íme, vághatod egyre
az anyagot, mely lusta, tömör,
fekete földbe, fekete hegybe
csap csak a csáklyád, fúr be fúród:
s mélyre merítsd bár tintapatakját
még feketébben árad, ömöl,
nézd a fű magját, nézd a fa makkját,
gerle tojását, csíragolyót,
fekete, fekete, fekete,
fekete kelme s fekete elme,
fekete arc és fekete gond,
fekete ér és fekete vér és
fekete velő és fekete csont.

Más szín a napfény vendég-máza,
a nap színek piktora mind:
fekete belül a földnek váza,
nem a fény festi a fekete színt
karcsú sugárecsetével nem:
fekete az anyag rejtett lelke,
jaj, fekete, fekete, fekete.

Figyelem!
Ezt a verset bármilyen színnel, vagy jelzővel behelyettesítve is el lehet mondani (fehér, piros, sárga, kockás, csíkos, pöttyös, szép, gyönyörű, csodálatos stb.)!